Abul-Xorit Muhammad. Abul-Xorit Muhammad (*taxminan 1000 - 1017-yildan keyin) 1017-yilda Xorazm hukmdori. Tarjimayi holi. Abul-Xarit Muhammad Maʼmuniylar sulolasidan chiqqan. Xorazmshoh Abul-Hasan Alining oʻgʻli. 1017-yilda amakisi Xorazmshoh Maʼmun II oʻldirilgach, harbiylar uni Xorazm taxtiga oʻtqazadilar. Biroq, u aslida hech qanday harbiy kuchga ega emas edi. Xorazm ulugʻlari oʻrtasidagi kurashdan foydalanib, Sulton Mahmud Gʻaznaviy Xorazmga hujum qilib, u yerdagi qoʻshinlarni magʻlub etadi. Shundan soʻng u Muhammadni taxtdan agʻdarib, oʻz askari – Oltuntoshni Xorazmshoh unvoni bilan hokim qilib tayinlaydi. Sobiq Xorazmshoh Gʻaznaga joʻnatilgan, keyinchalik surgun qilingan. Abul-Xoritning keyingi taqdiri nomaʼlum.